Geguritan Rusak Sang Rahwana

Geguritan Rusak Sang Rahwana silih tunggil kesusastraan tembang sane kaambil saking carita Ramayana. Geguritan puniki kakawitin antuk pupuh sinom. Ring pamahbah geguritan nyritayang indik kahanan ring payudan daweg Sang Rahwana jagi mayuda sareng Sang Rama. Siate rames pisan. Ida Sang Rahwana nyujur genah payudan kawewehin antuk rasa jengah. Langite nadak sara peteng ngawinang makasami sane wenten ring payudan kapetengan, gumine magejeran, tatit kerug ngreresin ati. Geguritan Rusak Sang Rahwana puniki wantah silih tunggil druwen Balai Bahasa Provinsi Bali.

Indik Sang Rahwana 
Ring carita Hindu indik ramayana, Rahwana kauningin pinaka Prabhu Dasamuka sane madeg ratu ring Alengka. Ring mitologi hindu, Rahwana utawi raavana utawi rawana kagambarangan madue prabu adasa, sane nyihnayang ida wikan ring sajeroning sastra miwah weda. Biang ida Sang Rahwana inggih punika Kaikesi,putran ida Sang Sumali. Sang Rahwana, Raja Alengka wantah maha raja sane kaloktah ring jagate. Sang rahwana madue kasaktian sane mresidayang ngwasayang jagat. Lianan ring punika, Sang rahwana taler kasub riantukan seneng ring anak istri. Sang Rahwana makeh madue rabi. Ring carita Ramayana kabaosang ring Alengkapura makeh pisan wenten anak istri pinaka rabi Sang Rahwana.

Pustaka 

Rusak Sang Rahwana